Erik Hamrén og Hannes Þór Halldórsson á fundinum í dag . mbl.is / Kristinn Magnússon „ Auðvitað mæta menn trylltir og staðráðnir í að bæta upp fyrir þetta , “ sagði Hannes Þór Halldórsson , landsliðsmarkvörður í knattspyrnu , fyrir leikinn við Belgíu annað kvöld í Þjóðadeildinni á Laugardalsvelli . Eftir 6 : 0 - tap gegn Sviss segir Hannes kærkomið að geta spilað strax aftur og það á Laugardalsvelli , þar sem Ísland hefur náð frábærum árangri síðustu ár : „ Menn verða að mæta með blöndu af auðmýkt , gegn einu besta liði heims , en sjálfstrausti því við höfum náð frábærum úrslitum og gert ótrúlega hluti á þessum velli . Við verðum að muna það . AFP Hannes var spurður nánar út í skellinn gegn Svisslendingum og sagði leikmenn hafa reynt að greina leikinn , bæði hver í sínu horni og saman : „ Þetta er óvenjulegt . Við höfum ekki lent í neinu sambærilegu með þessu landsliði . Sviss nær fram frábærum leik . Það er eitt og annað sem gerir að verkum að þetta spilast svona . Við höfum rætt málin , komist að niðurstöðu og erum farnir að horfa fram á veginn . Vonandi skilar það sér í betri frammistöðu , “ sagði Hannes .